Michelle Roosevelt Edwards , einnig þekkt sem Michelle Bellerin , segir í stöðuuppfærslu á Linkedin að WOW air muni takast á loft á ný innan fárra vikna . „ Sýn okkar er einföld , við viljum að að flugferðir verði skemmtilegar aftur . Okkur hlakkar til að kynna lykilþætti í að ná því markmiði og að innleiða þá frá fyrsta flugi okkar . “ Í stöðuuppfærslunni segir enn fremur að WOW air muni tengja lönd og heimsálfur . Félag sem Edwards veitir forstöðu , USAaerospace Associates LLC , keypti valdar eignir út úr þrotabúi WOW air í fyrra . Á meðal þeirra eigna voru vörumerkið . Edwards hélt blaðamannafund á Grillinu á Hótel Sögu 6. september 2019 og sagði þar að WOW air myndi hefja lágfargjaldaflugrekstur til Bandaríkjanna og Evrópu í október . Enn hefur engin ferð verið flogin . Auglýsing Höfuðstöðvar WOW air verða á Washington Dulles flugvellinum í Bandaríkjunum en félagið á að vera með aðstöðu á flugvellinum í Keflavík og með skrifstofu í Reykjavík . Áætlanir nýrra eigenda að WOW air vörumerkinu gerðu ráð fyrir vaxandi umsvifum þegar líður á komandi vetur og aukin áhersla verður lögð á þátt vöruflutninga í starfsemi fyrirtækisins . Samhliða því að áform um endurreisn WOW air voru kynnt á ofangreindum blaðamannafundi var send út fréttatilkynning þar sem fram kom að endurvakinn flugrekstur WOW air ætti eftir að skipta almenning á Íslandi og í Bandaríkjunum miklu máli og að hann myndi efla bæði menningarleg og viðskiptaleg tengs milli Reykjavíkur og Washington . „ Við hyggjumst auka umsvifin í farþegafluginu með fleiri flugvélum áður en sumarið heilsar okkur . Frá fyrsta degi í vöruflutningunum , sem einnig munu hefjast á næstu vikum , munum við leggja mikinn metnað í vandaða þjónustu á sviði vöruflutninga með ferskt íslenskt sjávarfang á Bandaríkjamarkað . “ Greint var frá því að í stjórnendateymi WOW air yrðu meðal annars Charles Celli , rekstrarstjóri hjá USAerospace . Hann starfaði meðal annars í stjórnunarstöðu hjá Boeing áður fyrr en WOW air notaðist einvörðungu við Airbus vélar á þeim tíma sem Skúli Mogensen átti og rak félagið . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .